d-dudu li jimxi jitkaxkar, jinbaram, jitgħawweġ, jiltewa fit-trab, qalb il-ġebel, fuq tub, fuq ħaxix, tmurx tfittex teqirdu, li tgħaffġu ħa toqtlu bla tieqaf biss tara għalkemm ftit tal-ħsara dan jagħmel biex igħix. Fiċ-ċokon li tiegħu, minn Alla ħanin, hemm kollox fil-għamla li għandek, biss żgħir. W'ekk, tagħraf, bis-sabar tistenna li jikber, sa żmienu ta' dudu bil-għaqal itemm kif tara jispiċċa ġo fiha jingħalaq bla ikel għal żmien. U b'qawwa mis-sem2 li ħadd ma jfissirħa, jinbidel għal kollox sa joħroġ farfett bi ġwienaħ imlewna bi trab is-saħħara lill-ġisem jixxiebah xejn aktar li kien. Jittajjar, ifittex lis-sieħba ħa jkattar, isebbaħ, jiġġerra fis-sema, fil-qiegħed, u l-għada ħa jdakkar fl-egħlieqi u fil-ġonna ward iktar sabiħ. U juri bis-saħħa il-qawwa ħallieqa. W int tifhem mhux waħdek ġejt tgħix fil-ħolqien. Tintebah bħad-dudu qed tgħix, trid tinbidel din ħajtek f'waħd' isbaħ jekk bl-għaqal taf tgħix.